Hvort eru fleiri konur eða karlar á Íslandi ? Svarið er karlar . Þann 1. desember 1999 voru Íslendingar 278.717 talsins , þar af voru 139.518 karlar og 139.199 konur . Mismunurinn er 319 . Á höfuðborgarsvæðinu eru konur hins vegar fleiri en karlar ( 86.986 á móti 84.529 ) og gildir það bæði um höfuðborgina sjálfa ( 55.624 konur og 53.528 karlar ) og Hafnarfjörð , Kópavog , Seltjarnarnes og Mosfellsbæ en í Garðabæ , Bessastaðahreppi og Kjósarhreppi eru karlar fleiri . Í flestum sveitarfélögum utan höfuðborgarsvæðisins eru karlar fleiri en konur en undantekningar eru Kolbeinsstaðahreppur , Kaldrananeshreppur , Áshreppur , Blönduós , Engihlíðarhreppur , Hrísey , Akureyri , Grýtubakkahreppur , Bárðdælahreppur , Austur-Hérað , Vestur-Landeyjahreppur og Ásahreppur .